تېرو ۲۴ ساعتونو کې د سرې میاشتې د فعالیتونو خبرونه: کابل: د اتصالات مخابراتی شرکت د وروستیو سېلابونو له امله د زیانمنو شوو هېوادوالو د لاسنیوی په موخه د افغانی سرې میاشتې ټولنې سره د دوه میلیونه افغانیو نغدی مرسته ترسره کړه. بغلان: بُرکې ولسوالۍ کې د وروستیو ورښتونو له امله له ۳۰۰ سېلاب ځپلو کورنیو سره د ۴ قلمه غیر خوراکی توکو ترڅنګ د ۲۹.۴ ټنه خوراکی توکو مرسته هم ترسره شوه. جوزجان: د فیض آباد ولسوالۍ په کوکلداش کلی کې د وروستیو ورښتونو له امله له ۱۲ زیانمنو شویو او سېلاب ځپلو کورنیو سره د ۵ قلمه غیر خوراکی توکو مرسته ترسره شوه. هرات/ فراه/ بادغیس/ غور/ نیمروز: ۲۰ تنو کارکوونکو او رضاکارانو ته د پېښو پر وړاندې د ځواب وینې، ابتدائی ارزونې او اړوند موضوعاتو په اړه د ظرفیت لوړونې پینځه ورځنی روزنیز ورکشاپ د ستاینلیکونو په ورکړې سره پای ته ورسېد. پکتیا: ښوونیز مرکز کې د انګلیسی برخې له ۲۰ تنو زده کوونکو څخه آزموینه واخیستل شوه. هلمند: د ولایتی مجامع د غړو ترمنځ درې میاشتنۍ غونډه ترسره شوه. کل التفاعلات: ١٨١٨